**फोहोरमैला संकलन, व्यवस्थापन तथा प्रशोधन केन्द्रको वातावरणीय प्रभाव मूल्यांकन प्रतिवेदन तयारी सम्बन्धी सार्वजनिक सूचना**

(प्रकाशित मितिः २०८०/०२/१७)

कर्णाली प्रदेश, दैलेख जिल्लाको नारायण नगरपालिका, वडा नं. ०१ मा नारायण नगरपालिका, नगर कार्यपालिकाको कार्यालय द्धारा निम्न बमोजिमको प्रस्ताव कार्यन्वयन गर्न लागिएको छ ।

|  |  |
| --- | --- |
| प्रस्तावकको नाम तथा ठेगाना | नारायण नगरपालिका, नगर कार्यपालिकाको कार्यालय, नयाँ बजार, दैलेख, कर्णाली प्रदेश फोन नं. :०८९-४१०१३५ ईमेल:ito.narayanmun@gmail.com |
| प्रस्तावको व्यहोरा | कर्णाली प्रदेश, दैलेख जिल्लाको नारायण नगरपालिका, वडा नं. ०१ मा श्री स्थान सामुदायिक वनको कुल ३ हेक्टर क्षेत्रफलमा फोहोरमैला संकलन, व्यवस्थापन तथा प्रशोधन केन्द्रको स्थापना गर्ने  |
| प्रभाव पर्न सक्ने जिल्ला/न.पा | दैलेख जिल्ला, नारायण नगरपालिका, वडा नं. ०१ |

माथि उल्लिखित प्रस्तावको वातावरणीय प्रभाव मूल्यांकन (EIA) प्रतिवेदन तयारी गर्ने क्रममा सो क्षेत्रको प्राकृतिक प्रणाली, भौतिक प्रणाली, जैविक प्रणाली, सामाजिक प्रणाली, साँस्कृतिक प्रणाली र आर्थिक प्रणालीमा के कस्ता प्रभाव पर्दछ भनी यकिन गर्न सो स्थानको नगरपालिका तथा त्यस क्षेत्रका विद्यालय, अस्पताल, स्वास्थ्य चौकी तथा सरोकारवाल व्यक्ति वा संस्थाको लिखित राय सुझाव लिन आवश्यक भएकोले यो सार्वजनिक सूचना प्रकाशित भएको मितिले ७ (सात) दिनभित्र निम्न ठेगानामा आई पुग्ने गरी लिखित राय सुझाव उपलब्ध गराई दिनुहुन अनुरोध गरिन्छ ।

**राय सुझावको लागि पत्राचार गर्ने ठेगानाः**

१. नारायण नगरपालिका, नगर कार्यपालिकाको कार्यालय, दैलेख, कर्णाली प्रदेश ,

 फोन नं. ०८९-४१०१३५, इमेलःito.naryanmun@gmail.com

२. ग्रिनविच इन्भाइरोमेन्ट एण्ड इन्जिनियरिङ्ग कन्सल्ट प्रा.लि., बानेश्वर, काठमाण्डौ,

फोन नं.: ९८४१५३१५८२, इमेलःgeec.nepal@gmail.com